ຕອນເຊົ້າວັນທີ 29 ກັນຍາ, ຢູ່ ສຳນັກງານໃຫຍ່ຂອງສະຫະພັນບັນດາອົງການມິດຕະພາບຫວຽດນາມ, ສະມາຄົມມິດຕະພາບຫວຽດນາມ - ມຽນມາໄດ້ຮັບເງິນສະໜັບສະໜູນ ຈາກບັນດາຫົວໜ່ວຍ, ວິສາຫະກິດ ທີ່ສະໜັບສະ ໜູນປະຊາຊົນມຽນມາເພື່ອຕໍ່ຕ້ານພະຍາດ COVID-19.
ຕອນເຊົ້າວັນທີ 29 ກັນຍາ, ຜູ້ຕາງໜ້າຂອງບັນດາສ່ວນບຸກຄົນ ແລະບັນດາອົງການຈັດຕັ້ງຕ່າງ ໄດ້ມອບຈໍານວນເງິນ 61 ລ້ານດົ່ງ ແລະ ຜ້າອັດປາກ 26.000 ອັນ ໃຫ້ແກ່ສະມາຄົມມິດຕະພາບຫວຽດນາມ - ມຽນມາ. ໃນນັ້ນ, ກຸ່ມ ພຸດທະສາສະນິກະຊົນ ຢູ່ຫວຽດນາມ ບໍລິຈາກເງິນ 56 ລ້ານດົງ, ບໍລິສັດສື່ມວນຊົນ Melodia 5 ລ້ານດົ່ງ; ກຸ່ມເຕີມບີ່ງອານ ໄດ້ໃຫ້ຄຳໝັ້ນສັນຍາວ່າຈະບໍລິຈາກ ຜ້າອັດປາກ ຈຳນວນ 10.000 ອັນ,
ເພື່ອແບ່ງປັນບັນດາຄວາມຫຍຸ້ງຍາກທີ່ປະຊາຊົນມຽນມາ ພວມປະເຊີນໜ້າ, ສະມາຄົມມິດຕະພາບຫວຽດນາມ - ມຽນມາໄດ້ເປີດໂຄງການຮ່ວມເພື່ອສະໜັບສະໜູນປະຊາຊົນມຽນມາ ໃນການຕ້ານການລະບາດຂອງພະຍາດ COVID-19. ແລະໃນເວລາສັ້ນໆ, ສະມາຄົມໄດ້ຮັບການສະໜັບສະໜູນຢ່າງໃຫຍ່ຫຼວງຈາກຊາວຫວຽດນາມທີ່ຮັກແພງປະເທດມຽນມາ.
ປະທານສະມາຄົມມິດຕະພາບຫວຽດນາມ - ມຽນມາ ຍັງໄດ້ເນັ້ນໜັກວ່າ: ຜູ້ຕາງໜ້າຂອງບັນດາວິສາຫະກິດ, ອົງການຈັດຕັ້ງ ແລະບຸກຄົນ ຈຳນວນໜຶ່ງ ຢູ່ນະຄອນໂຮ່ຈີມິນ ຫຼື ຫຼາຍແຂວງພາກໃຕ້ໄດ້ຕິດຕໍ່ພົວພັນກັບສະມາຄົມແລະສະແດງຄວາມປາດຖະ ໜາຢາກປະກອບສ່ວນເຂົ້າໃນການສະໜັບສະໜູນອຸປະກອນການແພດເພື່ອຊ່ວຍເຫຼືອປະຊາຊົນມຽນມາເອົາຊະນະຜົນສະທ້ອນຂອງພະຍາດ COVID-19.
ໄຊພອນ